આ પ્રસંગે સહકાર અને રમતગમત રાજયમંત્રી ઇશ્વરભાઇ પટેલે જણાવ્યુ હતુ કે મુખ્યમંત્રી વિજયભાઇ રૃપાણીના નેતૃત્વમાં રાજય સરકારે પારદર્શી વહીવટથી સરકારી યોજનાના લાભો છેવાડાના ગરીબ આદિવાસીને આપી તેમના જીવન ધોરણ ઉંચુ લાવવામાં મહત્વની ભૂમિકા ભજવી હોવાનું જણાવી ઉમેર્યુ કે તત્કાલીન મુખ્યમંત્રી નરેન્દ્રભાઇ મોદીએ પ્રારંભ કરેલા ખેલ મહાકુંભના માધ્યમથી અંતરીયાળ ગામડાના યુવાધનમાં રહેલી પ્રતિભાને ઉજાગર કરવામાં સફળતા મળી છે.